CELEX: 62014CN0318
Language: lv
Date: 2014-07-03 00:00:00
Title: Lieta C-318/14: Lūgums sniegt prejudiciālu nolēmumu, ko 2014. gada 3. jūlijā iesniedza Nejvyšší správní soud (Čehijas Reublika) – Slovenská autobusová doprava Trnava, a.s. / Krajský úřad Olomouckého kraje

6.10.2014   
            
            
               LV
            
            
               Eiropas Savienības Oficiālais Vēstnesis
            
            
               C 351/2
            
         Lūgums sniegt prejudiciālu nolēmumu, ko 2014. gada 3. jūlijā iesniedza Nejvyšší správní soud (Čehijas Reublika) – Slovenská autobusová doprava Trnava, a.s./Krajský úřad Olomouckého kraje
   
   (Lieta C-318/14)
   2014/C 351/02
   Tiesvedības valoda – čehu
   
      Iesniedzējtiesa
   
   Nejvyšší správní soud
   
      Pamatlietas puses
   
   
      Prasītāja/Kasācijas sūdzības iesniedzēja: Slovenská autobusová doprava Trnava, a.s.
   
   
      Atbildētājs: Krajský úřad Olomouckého kraje
   
   
      Prejudiciālie jautājumi
   
   
               1)
            
            
               Vai Līguma par Eiropas Savienības darbību 49. pants, to aplūkojot kopsakarā ar 52. pantu, ir jāinterpretē kā tāds, kas liedz piemērot valsts tiesību normas, kurās ir paredzēts, ka pārvadātājam, kura juridiskā adrese ir citā dalībvalstī, un kura filiāle ir reģistrēta Čehijas Republikā, papildus licencēm un koncesijām, ar ko pārvadātājiem ar juridisko adresi Čehijas Republikā atļauj sniegt iekšzemes regulāros pakalpojumus (pilsētas pasažieru transports), tādas pašas saimnieciskās darbības veikšanai ir jāsaņem speciāla atļauja, kuru piešķirt ir administratīvo iestāžu ziņā?
            
         
               2)
            
            
               Vai saistībā ar atbildi uz pirmo jautājumu ir būtiski, ka šajā gadījumā tas ir pilsētas pasažieru transports, ko nodrošina saskaņā ar sabiedrisku pakalpojumu sniegšanas saistību sistēmu, pamatojoties uz līgumu par sabiedrisko pakalpojumu sniegšanu pret atlīdzību, ko maksā no valsts līdzekļiem, Regulas (EK) Nr. 1370/2007 (1) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70, izpratnē?
            
         
               3)
            
            
               Vai Padomes 1997. gada 11. decembra Regulas (EK) Nr. 12/98 (2) par nosacījumiem, saskaņā ar kuriem ārvalstu pārvadātāji var veikt pasažieru iekšzemes autopārvadājumus dalībvalstī, 3. panta 3. punktu, to aplūkojot kopsakarā ar Līguma par Eiropas Savienības darbību 91. pantu, var interpretēt kā tādu, kas ļauj dalībvalstij ierobežot pilsētas pasažieru transporta pakalpojumu sniegšanu, ko veic pārvadātājs, kura juridiskā adrese ir citā dalībvalstī, tādā veidā, kā tas ir aprakstīts pirmajā jautājumā?
            
         
      (1)  OV L 315, 1. lpp.
   
   
      (2)  OV L 4, 10. lpp.